**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ՍԵՊՏԵՄԲԵՐԻ 22-Ի N 968-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Իրավական ակտի անհրաժեշտությունը (նպատակը).**

ՀՀ կառավարության որոշման նախագիծը բխում է տարածքային մանկավարժահոգեբանական աջակցության կենտրոնների գործունեությունը ավելի արդյունավետ և համակարգված իրականացնելու նպատակով:

**Ընթացիկ իրավիճակը և խնդիրները.**

Գործող Հայաստանի Հանրապետության կառավարության 2016 թվականի սեպտեմբերի 22-ի «Տարածքային մանկավարժահոգեբանական աջակցության կենտրոնների գործունեության ֆինանսավորման կարգը հաստատելու մասին N 968-Ն որոշմամբ սահմանված չեն տարածքային մանկավարժահոգեբանական աջակցության կենտրոնների գործունեության հետ կապված անհրաժեշտ ուսումնաօժանդակ անձնակազմի հստակ ձևակերպում և պահպանման ծախսերի հաշվարկ: Բացակայում է նաև տարածքային մանկավարժահոգեբանական աջակցության կենտրոնների կազմում գործող մասնաճյուղերի ֆինանսավորման կարգ:

**Կարգավորման նպատակը և բնույթը.**

Նախագծի ընդունումը նպատակ է հետապնդում համընդհանուր ներառական կրթության համակարգի ներդրման համատեքստում մանկավարժահոգեբանական ծառայությունների տրամադրման մատչելիության բարձրացման , արդյունավետ և լիարժեք տրամադրման: Նախագծի ընդունումը հնարավորություն կընձեռի առավել արդյունավետ իրականացնելու կրթությանն աջակցող մանկավարժական և հոգեբանական ծառայությունները, մասնավորապես, տարածքային մանկավարժահոգեբանական աջակցության կենտրոնների կողմից ուսումնամեթոդական, հոգեբանական և մանկավարժական աջակցություն ցուցաբերել ամրացված տարածքի յուրաքանչյուր ուսումնական հաստատությունում սովորող երեխաներին, ծնողներին և մանկավարժական աշխատողներին: Շարունակական աջակցոթյուն տրամադրել կրթության առանձնահատուկ պայմանների կարիք ունեցող երեխաներին համաձայն անհատական ուսուցման պլաններով սահմանված աջակցության ժամանակցույցի և ծավալի, ապահովելով սահուն տեղափոխումը անհատական ուսուցման պլանով աշխատելու գործընթացից` հանրակրթական ուսումնական պլանով ուսուցման և հակառակը:

**Տվյալ բնագավառում իրականացվող քաղաքականությունը.**

Իրականացվող քաղաքականությունն է՝ համընդհանուր ներառական կրթության համակարգի արդյունավետ և լիարժեք ներդրում:

**Նախագծի մշակման գործընթացում ներգրավված ինստիտուտները և անձինք.**

ՀՀ կրթության, գիտության, մշակույթի և սպորտի նախարարության աշխատակիցները:

**Իրավական ակտի կիրառման դեպքում ակնկալվող արդյունքը.**

Նախագծի ընդունման արդյունքում պայմաններ կստեղծվի համընդհանուր ներառական կրթության համակարգի ներդրման աշխատանքների ավելի արդյունավետ իրականացման համար:

**Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

«Հայաստանի Հանրապետության կառավարության 2016 թվականի սեպտեմբերի 22-ի N 968-Ն որոշման մեջ փոփոխություն կատարելու մասին» ՀՀ կառավարության որոշման նախագծի ընդունման կապակցությամբ նախատեսվում է պետական բյուջեում ծախսերի ավելացում՝

* 2021 թվականի սեպտեմբերի 1-ից ծագած իրավահարաբերությունների վրա մոտ 209000.0 հազար դրամի չափով, որը կիրականացվի ՀՀ Կրթության, գիտության, մշակույթի և սպորտի նախարարության տնտեսված միջոցների հաշվին,
* 2022-2024 թվականներին մոտ 628000.0 հազար դրամ գումարի չափով, որը կներառվի միջնաժամկետ ծախսային ծրագրում և 2022 թվականի պետական բյուջեով հատկացված չափաքանակի չբավարարման պարագայում նախարարության կողմից կկատարվի միջհոդվածային կամ միջծրագրային վերաբաշխում:

**Այլ տեղեկություններ**

Չկան: